Vi var en familie på seks. Bedsteforældre med børn og børnebørn. Vi kom ca. ved 24.00 tiden om aftenen og blev modtaget i lejligheden af Mateu og en sød kvinde som jeg ikke kan huske navnet på. Vi fik alle informationer og der stod en flaske rødvin parat til os. Vi var sultne og Mateu holdt sin restaurant Roma åben for os og vi fik dejlig spansk tapas, friskpresset appelsinsaft og rødvin. Skøn start på et dejligt ophold i Puerto Soller. Lejligheden var perfekt. Køkkenet meget fint. Udsigten god og tæt på vandet. Alt fungerede perfekt og vi kan varmt anbefale både vært og lejlighed.